Neuvoston direktiivi 88/289/ETY, annettu 3 päivänä toukokuuta 1988, terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista annetun direktiivin 72/462/ETY muuttamisesta



Virallinen lehti nro L 124 , 18/05/1988 s. 0031 - 0032

Suomenk. erityispainos Alue 3 Nide 26 s. 0177

Ruotsink. erityispainos Alue 3 Nide 26 s. 0177



NEUVOSTON DIREKTIIVI, annettu 3 päivänä toukokuuta 1988, terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista annetun direktiivin 72/462/ETY muuttamisesta (88/289/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että direktiivissä 72/462/ETY(4), sellaisena kuin se on viimeksi muutettuna direktiivillä 87/64/ETY(5), vahvistetaan terveyttä ja eläinten terveyttä koskevia säännöksiä naudan- ja siansukuisten kotieläinten sekä tuoreen lihan tuonnista kolmansista maista, ja terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annettu neuvoston direktiivi 64/433/ETY(6) on muutettu direktiivillä 88/288/ETY(7) sivutuotteiden kaupan osalta ja jotta voitaisiin ottaa käyttöön muita tutkimuksia ante mortem- ja post mortem -tarkastusten yhteydessä paikallisten erityistilanteiden huomioon ottamiseksi; direktiivissä 64/433/ETY esitettyjä terveystakeita olisi sovellettava lisäksi tuontiin kolmansista maista, ON ANTANUT TÄMÄN DIREKTIIVIN: 1 artikla Muutetaan direktiivi 72/462/ETY seuraavasti: 1) Korvataan 4 artiklan 1 kohdan toinen virke seuraavasti: "Komissio voi muuttaa tai täydentää tätä luetteloa tai näitä luetteloita 30 artiklassa säädettyä menettelyä noudattaen myöhemmin vahvistamiensa yksityiskohtaisten soveltamissääntöjen mukaisesti ja 5 artiklassa säädettyjen, jäsenvaltioille ennalta ilmoitettujen tarkastusten tulosten perusteella. Jos vaikeuksia ilmenee, asia saatetaan komitean käsiteltäväksi 29 artiklassa säädettyä menettelyä noudattaen. Neuvosto tarkastelee uudelleen näitä säännöksiä ennen 1 päivää tammikuuta 1990 komission kertomuksen perusteella." 2) Lisätään 17 artiklan 2 kohdan b ja d alakohtaan virke seuraavasti: "Jäljempänä 29 artiklassa säädetyn menettelyn mukaisesti voidaan päättää lisävaatimuksista, jotka on mukautettu nimettyjen maiden erityistilanteeseen siltä osin kuin on kyse tietyistä taudeista, jotka voivat vaarantaa ihmisten terveyden." 3) Korvataan 18 artiklan 1 kohdan b alakohdan alku seuraavasti: "b) neljännesruhoja pienemmät palat tai luuttomaksi leikattu liha tai sivutuotteet tai viipaloidut naudan maksat, jotka..." (loppuosa ennallaan). 4) Lisätään 18 artiklaan kohta seuraavasti: "4. Neuvosto voi päättää määräenemmistöllä komission ehdotuksesta muiden kuin naudansukuisten eläinten viipaloitujen maksojen hyväksymisestä." 5) Korvataan 20 artiklan b kohta seuraavasti: "b) tuore liha: i) joka on peräisin eläimistä, joille on annettu direktiiveissä 81/602/ETY ja 88/146/ETY(*) kiellettyjä aineita; ii) jossa on direktiivin 81/602/ETY 4 artiklassa ja direktiivin 85/6494/ETY 2 ja 7 artiklassa säädettyjen poikkeusten mukaisesti sallittujen hormonaalisten aineiden, antibioottien, torjunta-aineiden tai muiden haitallisten aineiden... (loppuosa ennallaan). (*) EYVL N:o L 70, 16.3.1988, s. 16". 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1989 ja ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 3 päivänä toukokuuta 1988. Neuvoston puolesta Puheenjohtaja M. BANGEMANN (1) EYVL N:o C 276, 1.11.1986, s. 11. (2) EYVL N:o C 156, 15.6.1987, s. 190. (3) EYVL N:o C 68, 16.3.1987, s. 2. (4) EYVL N:o L 302, 31.12.1972, s. 28. (5) EYVL N:o L 34, 5.2.1987, s. 52. (6) EYVL N:o 121, 29.7.1964, s. 2012/64. (7) EYVL N:o L 124, 18.5.1988, s. 28.